46. ΝΟΜΟΘΕΤ.ΔΙΑΤΑΓΜΑ υπ’ αριθ. 1019 της 20 Οκτ./1 Νοεμ. 1971 (ΦΕΚ Α΄ 220) Περί αναστολής της υπό του Τελωνειακού Δασμολογίου Εισαγωγής προβλεπομένου δασμού, επί των εισαγομένων μόσχων προς πάχυνσιν. Άρθρ.1.-1.Αναστέλλεται από 1ης Ιαν. 1971 μέχρι και 31ης Δεκ. 1974 ο υπό του Τελωνειακού Δασμολογίου Εισαγωγής προβλεπόμενος δασμός επί των μόσχων της δασμολογικής κλάσεως 01.02Α2α μέχρι συμπληρώσεως του αριθμού των 50.000 ζώων ετησίως, εφ’ όσον ούτοι, προοριζόμενοι προς πάχυνσιν, θα διατηρηθούν μέχρις επιτεύξεως ζώντος βάρους προκειμένου μεν περί αρρένων τουλάχιστον 400 χιλιογράμμων, προκειμένου δε περί θηλέων τουλάχιστον 300 χιλιογράμμων. 2.Μόσχοι ευρισκόμενοι εις τας ελευθέρας ζώνας την 31ην Δεκ. 1970 ή εισαχθέντες εις την χώραν προ της 1ης Ιαν. 1971 και μη τελωνισθέντες, δεν καταλαμβάνονται υπό της διατάξεως της προηγουμένης παραγράφου. 3.Θήλεις μόσχοι εισαχθέντες κατά την παρ. 1, εφ’ όσον τυγχάνουν κατάλληλοι δι’ αναπαραγωγήν, δύνανται, κατά την βούλησιν του κατόχου, να διατηρώνται προς τούτω, των τελωνειακών παραστατικών τακτοποιουμένων εν τη περιπτώσει ταύτη δια βεβαιώσεως της αρμοδίας περιφερειακής Υπηρεσίας του Υπουργείου Εθνικής Οικονομίας, ότι τυγχάνουν κατάλληλοι δι’ αναπαραγωγήν και πρόκειται να διατηρηθούν δια τον σκοπόν αυτόν. 4.Οι όροι και αι διατυπώσεις εισαγωγής και νομίμου διατηρήσεως και διαθέσεως των κατά τας προηγουμένας παραγράφους επ’ αναστολή δασμού εισαγομένων μόσχων, καθορίζονται δια κοινής αποφάσεως των Υπουργών Οικονομικών και Εθνικής Οικονομίας. Άρθρ.2.-Δι’ αποφάσεως του Υπουργού Εθνικής Οικονομίας δύναται να αναστέλλεται δι’ ωρισμένας χρονικάς περιόδους, η κατά την παρ. 1 του προηγουμένου άρθρου επ’ αναστολή δασμού εισαγωγή, να καθορίζεται κατά τρίμηνον ή έτερα χρονικά διαστήματα ο αριθμός των εισαχθησομένων, ως επίσης και να μειούται ο αριθμός των κατά την αυτήν παράγραφον εισαγομένων μόσχων. - 413 30.Β.β.46 Επιβολή Τελωνιακών Δασμών 